Tarinani alkaa näistä kahdesta:
minun lapsistani.
Olimme patikoimassa Oaklandissa
kun tyttäreni huomasi roskan purossa.
Hän katsoi minua ja sanoi:
"Isä?
Tuo roska ei kuulu tuonne."
Tästä mieleeni muistui kesäleirini.
Vierailupäivän aamuna,
ennen kun vanhemmat päästettiin sisään,
leirinjohtajamme sanoi:
"Nopeasti! Jokainen kerää viisi roskaa."
Kun pari sataa lasta keräsi roskia,
hyvin nopeasti leirimme oli puhdas.
Joten aloin miettiä,
miksei hyödyntää joukkoistamista koko maailma siivouksessa?
Tästä lähti inspiraatio Litteratille.
Visiona on luoda roskaton maailma.
Näytän, kuinka kaikki alkoi.
Otin kuvan tupakantumpista Instagrammiin.
Sitten otin toisen kuvan...
ja toisen...
ja toisen.
Huomasin kaksi asiaa:
Yksi, roskat olivat taiteellisia
ja toiseksi,
parissa päivässä minulla oli 50 kuvaa
ja olin kerännyt nämä roskat
ja tajusin, että pidin kirjaa
positiivisesta vaikutuksestani maailmaan.
50 roskaa vähemmän mitä sinä saatat nähdä,
tai astua päälle,
tai joku lintu saattaisi syödä.
Aloin kertoa ihmisille teoistani,
ja he lähtivät mukaan.
Yhtenä päivänä,
näin tämän Kiinassa otetun kuvan.
Silloin ymmärsin,
Litterati on enemmän kuin kauniita kuvia;
meistä oli tulossa dataa keräävä yhteisö.
Jokainen kuva kertoo tarinan.
Se kertoo kuka keräsi mitä,
paikkatunniste kertoo missä
ja aikatunniste milloin.
Joten muodostin Google-kartan,
ja merkitsin kerättyjen roskien paikat.
Prosessin myötä yhteisömme kasvoi
ja data kasvoi.
Lapsieni koulu on tuossa häränsilmässä,
Roskat:
ne sulautuvat elämämme taustalle.
Mutta mitä jos huomioisimme roskat?
Mitä jos tajuaisimme mitä on kaduilla,
teillä,
ja koulun pihoilla?
Kuinka dataa voisi käyttää muutokseen?
No, minä voin kertoa.
Ensiksi kaupungeissa.
San Franciscossa haluttiin tietää, montako prosenttia roskista on tupakantumppeja.
Miksi?
Verotusta varten.
Pari ihmistä kierteli katuja
kynien ja vihkojen kanssa,
keräten tietoa.
Näin tupakasta alettiin verottaa 20 snt.
Mutta he saivat lakisyytteen
suurelta tupakkayhtiöltä,
joka väitti, ettei tällainen datan keräys
olisi tarkkaa tai todistettavissa.
Kaupunki kysyi apua teknologiastamme.
Luulen, etteivät he tajunneet,
että tämä teknologia oli minun Instagram-tilini -
(Naurua)
Vastasin: "Kyllä me voidaan"
(Naurua)
"Voimme kertoa tupakkamerkin.
Plus, kuvissa on paikka- ja aikatunniste,
joten saatte todisteet."
Neljä päivää ja 5000 roskaa myöhemmin,
dataamme käytettiin oikeudessa, ei vain puoltamaan veroa, vaan tuplaamaan se,
tuoden vuosittain neljä miljoonaa dollaria
San Franciscolle siivoukseen.
Prosessissa olen oppinut kaksi asiaa:
Yksi, Instagram ei ole oikea väline tähän
(Naurua)
joten loimme sovelluksen.
Ja kaksi, jos mietitään,
jokaisella kaupungilla on oma roskajalanjälki
ja jalanjälki on ongelman alkuperä,
mutta myös tie ratkaisuun.
Jos voisit luoda tulonlähteen
ymmärtämällä prosentteja tupakantumpeista,
tai kahvikupeista,
limsatölkeistä
tai muovipulloista?
Jos San Franciscon jalanjäljen voi määrittää, miksei Oaklandin,
tai Amsterdamin
tai paikan lähempänä kotia?
Entä yritykset?
Kuinka he voisivat käyttää tätä dataa
linjatakseen intressejään?
Oaklandin keskustassa on roskainen kortteli.
Litterati-yhteisö keräsi siellä 1500 roskaa
Ja me opimme:
suurin osa roskista oli taco-yritykseltä.
Suurin osa oli heidän kastikepakkauksia
ja suuri osa pakkauksista oli avaamattomia.
Ongelma ja tie ratkaisuun:
ehkä kastikkeita annettaisiin vain pyynnöstä,
tai annostelijasta
tai tehdä ympäristöystävällinen pakkaus.
Kuinka yritys tekee ympäristöuhkasta
talouskoneen
ja ryhtyy alan sankariksi?
Jos haluat oikeasti vaikuttaa
on parasta aloittaa lapsiemme kanssa.
Ryhmä koululaisia keräsi 1247 roskaa
koulunpihaltaan.
He huomasivat, että eniten roskaa tuli
ruokalan muovipilleistä.
Lapset kysyivät rehtorilta:
"Miksi meille ostetaan pillejä?"
Ja koulu lopetti pillien ostamisen.
He oppivat, että jokainen voi vaikuttaa,
mutta yhdessä he saavat aikaan muutoksen.
Ei väliä oletko koululainen vai tutkija,
asutko Honolulussa vai Hanoissa,
tämä yhteisö on kaikille.
Kaikki alkoi kahdesta lapsesta metsässä,
ja nyt leviää ympäri maapalloa.
Tiedätkö kuinka pääsimme tähän?
Yksi roska kerrallaan.
Kiitos.